recursal/SuperWikiNEXT-32B huggingface dataset:
**«I Don't Want to Talk About It»** er en sang skrevet av Danny Whitten, og første gang spilt inn av Whittens band, Crazy Horse. Sangen ble utgitt på gruppas selvtitulerte debutalbum i 1971.

I 1975 spilte Rod Stewart inn sangen i Muscle Shoals Sound Studio med Tom Dowd som produsent. Den ble utgitt på albumet *Atlantic Crossing*. Stewarts versjon toppet hitlisten i Storbritannia i 1977 da den ble utgitt som en dobbelt A-side-singel med «The First Cut Is the Deepest». I USA ble den gitt ut som singel i 1979 med «The Best Days of My Life» på B-siden. I 1989 spilte Stewart inn en ny versjon som ble mye spilt på amerikanske radiostasjoner. Han fremførte sangen i en duett med Amy Belle på sin turné i 2004. Denne versjonen er med på hans konsert-DVD *One Night Only: Live At Royal Albert Hall*.

I 1988 ga Everything but the Girl ut en versjon av sangen på single. Den ble gruppas første britiske Top 10-hit.

Andre kjente artister som har spilt inn versjoner av denne sangen er Rita Coolidge, Billie Jo Spears, Ian Matthews, D'ZRT, Nils Lofgren (som også hjalp Written med å skrive sangen, selv om han ikke ble kreditert for dette på albumet[]), Dina Carroll, David Sneddon (vinner av BBCs *Fame Academy*), Geoff Muldaur, Llama Farmers, Alex Parks, Indigo Girls på soundtracket til filmen *Philadelphia*, Tracy Huang og A-Mei (Chang Hui-Mei).

Norsk versjon
-------------

Kristin Berglund har skrevet en norsk tekst. Den norske tittelen er «Nå må du snakke om det».

### Innspilling

* Kristin Berglund. Utgitt på singlen Talent TS 097 i 1980.

Listeversjoner
--------------

|  |  |  |  |  |
| --- | --- | --- | --- | --- |
| Artist | Liste | Høyeste  plassering | Uker på listen | Dato for listeplassering |
| Rod Stewart | Storbritannias flagg Storbritannia | # 1 | 13 | 23. april 1977 |
| Rod Stewart | USAs flagg Billboard Hot 100-listen | # 46 |  | 1980 |
| Everything but the Girl | Storbritannias flagg Storbritannia | # 3 | 9 | 9. juli 1988 |
| Rod Stewart | USAs flagg Billboard Adult Contemporary-listen | # 23 |  | 1991 |

Referanser
----------

1. ↑  45cat - Rod Stewart - The First Cut Is The Deepest - I Don't Want To Talk About It
2. ↑  45cat - Rod Stewart - I Don't Want To Talk About It / The Best Days Of My Life - Warner Bros. - USA
3. ↑  ChartArchive - Rod Stewart - I Don't Want to Talk About It/The First Cut is the Deepest
4. 1 2  Rod Stewart - Awards: AllMusic
5. ↑  «I don't want to talk about it». *The Official Charts* **(engelsk)**. Besøkt 17. januar 2022.
«**I Don't Wanna Dance**» er en singel fra 1982 av Eddy Grant. Den gikk til nummer én på UK Singles Chart og holdt der i tre uker i november 1982. Den ble senere utgitt i USA, men nådde bare nr. 53 på Billboard Hot 100 på slutten av 1983. Den ble senere utgitt på nytt som B-siden av Grants «Electric Avenue». Sangen uttrykker Eddys farvel til Storbritannia som et land med klasse- og fargeskiller.

Grant forklarte til The Daily Telegraph 27. juni 2008: «I Don't Wanna Dance kan bety at du ikke vil gå ut på dansegulvet, eller det kan bety at du ikke vil gå med på en idé. Det er slik jeg prøver å skrive: du tar det som du vil, men jeg er i bunn og grunn en protestskribent». I et intervju fra 1988 for jugoslaviske RTV Revija sa Grant: «I Don't Wanna Dance ble skapt under en turné. Jeg satt i garderoben og ventet på at konserten min skulle begynne. Plutselig satte jeg sammen akkordene og tone av tone, omrisset av sangen ble født. Siden jeg ikke er en utelukkende reggae-, rock- eller popmusiker, er jeg ikke begrenset i låtskrivingen min». Skrevet og produsert av Grant, var den den mest suksessrike av solo-singlene hans i Storbritannia, og hans første nummer én siden «Baby Come Back» av The Equals i 1968.
Jincheng-prefekturet i Shanxi
**Jincheng** er en kinesisk by på prefekturnivå i provinsen Shanxi i det nordlige Kina. Befolkningen anslås (2004) til 260 000.

En viktig industri i Jincheng er kullgruvedrift.

Administrative enheter
----------------------

Byprefekturet Jincheng har jurisdiksjon over ett distrikt (区 *qū*), ett byfylke (市 *shì*) og 4 fylker (县 *xiàn*). 

| Kart |
| --- |
|  |
| # | Navn | Hanzi | Hanyu Pinyin | Befolkning (2003 est.) | Areal (km²) | Tetthet (/km²) |
| **Distrikter** |
| 1 | Bydistriktet | 城区 | Chéng Qū | 280 000 | 141 | 1 986 |
| **Byfylker** |
| 2 | Gaoping | 高平市 | Gāopíng Shì | 480 000 | 946 | 507 |
| **Fylker** |
| 3 | Zezhou | 泽州县 | Zézhōu Xiàn | 510 000 | 2 023 | 252 |
| 4 | Qinshui | 沁水县 | Qìnshuǐ Xiàn | 210 000 | 2 655 | 79 |
| 5 | Yangcheng | 阳城县 | Yángchéng Xiàn | 390 000 | 1 968 | 198 |
| 6 | Lingchuan | 陵川县 | Língchuān Xiàn | 250 000 | 1 751 | 143 |

Samferdsel
----------

Kinas riksvei 207 løper gjennom prefekturet, både gjennom selve byen Jincheng (ovennevnte bydistrikt) og gjennom fylkene Gaoping og Zezhou. Denne viktige trafikkåren begynner i Xilinhot i Indre Mongolia nær grensen til Mongolia, løper sørover og ender i Hai'an, en by som ligger i Xuwen fylke sør på Leizhouhalvøya i provinsen Guangdong.

Eksterne lenker
---------------

* Jincheng Online - engelsk}
* Jincheng Online - kinesisk

|  |  |
| --- | --- |
| Oppslagsverk/autoritetsdata | GeoNames **·** MusicBrainz
 |
**Rachael Scdoris** (født 1. februar 1985 i Bend, Oregon) er en amerikansk hundekjører fra Oregon, USA. 

Scdoris, som er praktisk talt blind, har en sjelden øyesykdom (congenital achromatopsia) som gjør at hun er nærsynt, langsynt og fargeblind.

Biografi
--------

Hun startet med hundekjøring som elleveåring i 1996, og deltok i sitt første hundeløp i 1997. Fire år senere blir hun med sine 16 år den yngste som fullfører The International Rocky Mountain Stage Stop Sled Dog Race. Hun er også den første blinde personen som gjennomfører dette løpet. 

Etter å ha fått avslag to ganger på søknaden om å delta i Iditarod bestemmer hun seg i september 2003 for å møte komiteen som godkjenner deltagere til dette hundeløpet. På dette møtet i Anchorage, Alaska får hun tillatelse til å delta i på visse betingelser. Hun må bruke et radiosamband med sin ledsager, og hun må gjennomføre noen kvalifiseringsrenn. I februar 2004 blir hun nummer 11 i et hundesledløp på ca. 560 km i Montana, mens hun i måneden etter havner på 6.-plass i et 644 km langt hundesledeløp i Minnesota. Rachael Scdoris var dermed kvalifisert til Iditarod 2005.

Etter å ha kjørt over 1100 km i Iditarod 2005 brøt hun ved sjekkpunktet Eagle Island etter at hundene hennes var blitt syke. Året etter stod hun igjen på startstreken sammen med ledsageren Tim Osmar, og lørdag den 18. mars 2006 kom hun til Nome som nummer 57 i Iditarod 2006. Hun er den første blinde personen som har fullført dette hundesledeløpet.

Plasseringer i Iditarod
-----------------------

| År | Plassering | Tid |
| --- | --- | --- |
| 2005 | Brøt |  |
| 2006 | 57 | 12 døgn, 11 timer og 42 minutter |

Eksterne lenker
---------------

* (en) Rachael Scdoris – kategori av bilder, video eller lyd på Commons Rediger på Wikidata
* (en) Rachael Scdoris – Iditarod Trail Sled Dog Race Rediger på Wikidata
* Rachael Scdoris sin hjemmeside Arkivert 7. mai 2006 hos Wayback Machine.

  


|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** NKC
 |
Opptegnet paradis
**Hoppe paradis** er en lek der en etter noen regler hinker eller hopper i et mønster tegnet på bakken. Det er i hovedsak en utendørs leik som blant annet leikes i skolegården.

Paradisen blir tegnet opp med en stein, pinne, kritt eller fargestift på bakken og i de fleste tilfellene nummerert. Paradisen kan ha forskjellige fasonger og antall ruter.

Det hoppes paradis i mange land rundt om i verden og historien går langt tilbake. Noe som ligner på paradis er omtalt av romerske historieskrivere for mer enn 2000 år siden, men de eldste sikre nedtegnelsene har vi fra 1600-tallet der en leik for gutter som heter «scotch-hoppe» er beskrevet.

Regler for den opptegnede paradisen på bilde til høyre: Første deltager står utenfor/foran rute nr. 1 med ansiktet vendt mot rute 1 og kaster en stein eller puck i rute 1, den må lande inne i ruten ikke på streken. Hun/han må prøve å hoppe/hinke over ruten der steinen ligger og lande på ett ben i rute 2 uten å trå på streken. Etterfulgt av hinking videre til rute 3, og videre lande med et ben i rute 4 og det andre i rute 5. Hinker på et ben i rute 6 og lande med et ben i rute 7 og det andre i rute 8. Etterfulgt av hinking videre til rute 9, og deltakeren lander med begge føttene i halvmåne (rute 10) og hopper rundt slik at ansiktet vendt mot rute 9. Så hinker man tilbake på samme måte, rute 9, rute 7 og 8, rute 6, rute 4 og 5, rute 3, rute 2. I rute 2 står man på et ben og bøyer seg ned å tar opp stenen/pucken for så å hoppe/hinke over ruten stenen/pucken har ligget. Så starter han/hun på nytt ved denne gangen å kaste steinen/pucken i rute 2.

Dette fortsetter til steinen/pucken har vært i alle rutene. Kaster derimot deltakeren steinen/pucken på streken eller utenfor ruten eller at deltageren trår på streken, er han/hun ute og det er neste deltaker sin tur. Når alle andre deltagere er ute er det første deltagers tur igjen, han/hun starter da i ruten hvor han/hun ble ute.

Den som først fullfører alle rutene vinner.

Galleri
-------

* Tysk «Himmel und Hölle».Tysk «Himmel und Hölle».
* Jenter hopper paradis i Havanna.Jenter hopper paradis i Havanna.
* Tre unge gutter i GhanaTre unge gutter i Ghana
* I sanden i KamerunI sanden i Kamerun
* Michelle Obama hopper paradisMichelle Obama hopper paradis
* Finsk frimerke.Finsk frimerke.

Referanser
----------

1. ↑  «Å hoppe paradis». *digitaltmuseum.no*. Besøkt 12. mars 2021.
2. ↑  «Hinke». Arkivert fra originalen 13. april 2021. Besøkt 12. mars 2021.
3. ↑  «Hoppa haga».
4. ↑  «Hinke med hinkesten | Ud at lege som før». *gamlelege.mediajungle.dk*. Arkivert fra originalen 30. april 2012. Besøkt 12. mars 2021.
5. ↑  Pettersen, John Roald (8. september 2020). «hoppe paradis». *Store norske leksikon*. Besøkt 12. mars 2021.

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Encyclopædia Universalis
 |
**Kim Arne Hagen**, også kjent som **Kim Wifladt** (født 1976)[] er en norsk vokalist, musiker og låtskriver, kjent fra vokalgruppa Cheezy Keys. Han er også kjent som musikalartist. Han spiller gitar, bassgitar og ukulele, samt arrangerer og skriver låter. Han synger tenor/kontratenor.

Musiker og skuespiller
----------------------

Hagen er vokst opp i Oslo i Lille Tøyen Hageby.

Ni år gammel begynte han i koret St. Hallvard-guttene. Som tolvåring deltok han på audition til en sceneversjon av *Skatten på Sjørøverøya*, og fikk hovedrollen som «Jim Hawkins». Samme år var han også en av barneskuespillerne i *Mortimer and the Pancakes*.[] Siden gikk han på musikklinja på Foss videregående skole, hvor han spilte i Fossrevyen. Senere har han regissert og koreografert flere skolerevyer i Oslo, blant annet på Persbråten, Berg og Fagerborg. Etter videregående gikk han på Bårdarakademiet i Oslo.

Sammen med de andre medlemmene av Cheezy Keys opptrådte Hagen i barnegruppa Skrimmel Skrammel, som både laget barneprogrammer for NRK og hadde sceneshow rundt i Norge.

Hagen koret på Jahn Teigens *Glasnost* på plate, men aldri på scenen. Han har deltatt i Melodi Grand Prix to ganger – i 2005 med sangen *Feel The Beat*, som endte på 3.-plass, og *I Hear Music* i 2006, som endte på 2.-plass. Han var også låtskriver til *Are You Ready* i Melodi Grand Prix 2007,[] som ble fremført av Stian Joneid.

I 2004 spilte han *Tommy* i filmen *Olsenbanden jr. på rocker'n*. I 2008 medvirket han i *Fritt vilt II*. I filmen *Brødrene Dal og vikingsverdets forbannelse* (2010) hadde han en birolle som viking.

Hagen ga norsk stemme til figuren Pixel i den islandske TV-serien *LazyTown*.[]

I 2020 ble han aktuell som en av de sentrale rollefigurene i Coop Extras reklamekampanje *Gjør det billig*.[]

Referanser
----------

1. 1 2 3 4 5  NRK (27. desember 2005). «Hans-Petter Moen og Kim Arne Hagen». *NRK*. Besøkt 16. april 2023.
2. ↑  «Strimmel Skrammel i Sandefjord». *Østlands-Posten* **(norsk)**. 22. april 2008. Besøkt 16. april 2023.
3. ↑  «Melodi Grand Prix 2005: Cheezy Keys - "Feel The Beat"». *Eurovisionworld* **(engelsk)**. Besøkt 16. april 2023.
4. ↑  «Melodi Grand Prix 2006: Hans-Petter Moen & Kim Arne Hagen - "I Hear Music"». *Eurovisionworld* **(engelsk)**. Besøkt 16. april 2023.
5. ↑  «Norsk filmografi». *www.nb.no*. Besøkt 16. april 2023.
6. ↑  «Norsk filmografi». *www.nb.no*. Besøkt 16. april 2023.
7. ↑  «Brødrene Dal og Vikingsverdets forbannelse, film fra 2010, Regi: Mikkel Magnus , Knut Lystad, Lars Mjøen, Petter Rud». Besøkt 17. april 2023.

Eksterne lenker
---------------

* (en) Kim Arne Hagen på Internet Movie Database Rediger på Wikidata

* (no) Kim Arne Hagen hos Sceneweb Rediger på Wikidata
*Må ikke forveksles med Universitetet i Jinan*

Jinanuniversitetet
**Jinanuniversitetet** eller **Jinan University** ((pinyin: *Jìnán Dàxué*, kinesisk: 暨南大学) er et av Folkerepublikken Kinas ledende forskningsuniversiteter. Det ble grunnlagt som **Chi Nan School** i 1906, på tampen av Qingtiden. Det holder til i provinsen Guangdong, med *campus* to steder i Guangzhou, og dessuten i Zhuhai og Shenzhen. Pr 2007 hadde Jinanuniversitetet 20 *colleges* og 89 forskningsinstitutter. 

Det var i 2007 22 174 fulltidsstudenter ved universitetet, hvorav studenter fra utlandet eller fra Hongkong, Macao og Taiwan, utgjorde et knapt flertall på 12 108. 

Opprinnelig var Jinanuniversitetet i Nanjing og Shanghai. Etter at Folkerepublikken Kina ble utropt i 1949 ble det opphevet ved at dets avdelinger ble tildelt andre universiteter som for eksempel Fudanuniversitetet. Men i 1958 ble Jinanuniversitetet gjenopprettet i Guangzhou.

Referanser
----------

1. ↑   www.auf.org, besøkt 23. november 2022[Hentet fra Wikidata]

Eksterne lenker
---------------

* Offisiell hjemmeside på engelsk

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** NLA
 |
**Belizes ordensvesen** består av tre ordener og reguleres av *National Honours and Awards Act*, først vedtatt 16. august 1991. Generalguvernøren er ordenskansler i alle tre ordener og står for ordensutnevnelser.

Tre ordener, alle med én klasse,
 inngår i Belizes ordensvesen. I rangrekkefølge er disse:

* Nasjonalheltens orden (engelsk: *Order of the National Hero*)
* Belize-ordenen (engelsk: *Order of Belize*)
* Utmerkelsesordenen (engelsk: *Order of Distinction*)

I tillegg finnes tre andre utmerkelser, der *Meritorious Service Award* rangerer foran *Services Medal of Honour* og *Long Service Medal*.

Utnevnelser til av Belizes ordener fortas av generalguvernøren. 
Ordenstildelinger behandles av en rådgivende komité på seks medlemmer, i tillegg til ordenskansleren.

Belize er et monarki, som deler monark med Storbritannia. Landet gjør fortsatt bruk av det britiske ordensvesenet, da særlig Sankt Mikaels og Sankt Georgs orden og Den britiske imperieordenen.

Referanser
----------

1. ↑  *National Honours and Awards Act* Arkivert 6. februar 2012 hos Wayback Machine. The Substantive Laws of Belize Revised Edition 2000.
2. 1 2  «Belize» i Guy Stair Sainty og Rafal Heydel-Mankoo: *World Orders of Knighthood and Merit*, første bind, Buckingham: Burke's Peerage & Gentry, 2006, s. 882–883.

Kilder
------

* «Belize» i Guy Stair Sainty og Rafal Heydel-Mankoo: *World Orders of Knighthood and Merit*, første bind, Buckingham: Burke's Peerage & Gentry, 2006, s. 882–883
* *National Honours and Awards Act*, The Substantive Laws of Belize Revised Edition 2000
**Foldrøyskipet** er et skipsvrak som ble funnet sommeren 1958 utenfor dampskipskaien i Foldrøyhamn, Foldrøy på Bømlo etter at rutebåten MS «Bremnes» hadde bakket vekk sand fra bunnen. Nærmere undersøkelser viste at det dreide seg om et skipsvrak fra middelalderen som hadde blitt delvis bevart i bunnsanden. I 1965 ble vrakrestene fjernet fra farvannet utenfor kaien etter at det hadde kommet meldinger om at et fartøy hadde støtt borti vraket og revet løs en del. Mesteparten av det arkeologiske materialet på funnstedet er trolig fjernet, men en oppmåling og nærmere gransking av vrakrestene var mulig.

En rekonstruksjon av skipsvraket viste et kjølskip med en todelt kjøl som bestod av to deler holdt sammen av en solid skrålask på tilsammen 16,20 meter lengde. I alt 17 spantdeler fra bunnseksjonen av fartøyet er funnet, samtlige av eik med hull for trenagler til feste av hudplanker. 

Dimensjonene på vrakdelene viste at det var et forholdsvis stort skip på mellom 20 og 22 meter i lengde samt en bredde på 5,20 til 6 meter. Det hadde flat bunn med kraftige kjølborder, en markert spunningskjøl med svak hellende forstevn og en rett hellende akterstevn. Trolig var Foldrøyskipet en byrding datert til tidlig 1400-tallet eller et større nordisk lastefartøy, men det hadde flere fellestrekk med andre skipsfunn fra 1300-tallet og 1400-tallet. 

* Type: Ubestemt
* Lengde: 20-22 m
* Bredde: 5,2 til 6 m

Kilder
------

* *Atle Thowsen*, artikkel Foldrøyskipet- Et middelaldersk skipsfunn fra Vest-Norge 1965

Eksterne lenker
---------------

* «Foldrøyskipet». *Kulturminnesøk*. Riksantikvaren – Direktoratet for kulturminneforvaltning.

  


|  |  |
| --- | --- |
| Oppslagsverk/autoritetsdata | Riksantikvaren kulturminne
 |
Sir William Stewart of Grandtully (1567-1646) var prygelknabe eller *whipping boy*, «piskegutt», for den unge Jakob I av England; han mottok dermed prylestraff for overtredelser begått av prinsen. Maleri av Adam de Colone 1613.
**Prügelknabe**, også skrevet med fornorsket stavemåte som **prygelknabe** (tysk for «prylegutt», det vil si gutt som må ta imot prylestraff) var i føydal tid en betegnelse på en gutt av lav rang, som ble straffet ved de europeiske hoffene i stedet for mindreårige adelige når en direkte avstraffelse av den adelige ikke var tillatt fordi personen som utførte avstraffelsen hadde lavere rang. Det hersker stor usikkerhet om dette faktisk skjedde, da det finnes få historiske nedtegnelser. Mange historikere anser derfor praksisen som en myte som har vokst ut av enkelthendelser.

«Pryleguttene» ble sagt å være gutter som vokste opp sammen med de adelige, for eksempel barn av tjenestefolk eller lavere adelsklasser. Det kunne derfor være sosiale og følelsemessige bånd i form av vennskap mellom dem. Dermed ble avstraffelsen av «pryleguttene» også en indirekte psykologisk straff av det adelige barnet.

#### Historiske kilder

Erasmus' avhandling "Å Utdanne en Kristen Prins" (1516) og "Declamatio de pueris statim ac liberaliter instituendis" (1530) nevner at fysisk avstraffelse er upassende for prinser, men beskriver ikke noen form for prygelknaberi.

Hartley Coleridge skriver i 1852 at å "få en annen pisket fremfor en selv var et privilegium reservert kongelig blod. [...] Det var en yndet posisjon å ha for de av lavere stand, da det ble ansett som å gi fordeler senere i livet." John Gough Nichols skrev i 1857 at "Det hele er nærmest en legende, og selv om små straffer og brudd på sedvane kan tidvis ha blitt straffet på dette viset, så virker det usannsynlig av en av kongens medelever skal ha blitt utvalgt som den eneste mottaker av avstraffelse for alle de kongelige regelbrudd".

#### Moderne språkbruk

I moderne språkbruk brukes «prygelknabe» som et synonym for syndebukk, en person man lar sitt raseri gå ut over. Det tyske uttrykket har gått inn i flere andre språk, altså blant annet i norsk. På engelsk brukes betegnelsen *whipping boy* («piskegutt») om en tilsvarende ordning.

Se også
-------

* Syndebukk
* Hakkekylling
* Mobbeoffer
* Prylestraff

Referanser
----------

1. ↑  Bushnell, Virginia S.; Bushnell, David (28. juni 2008). «THE TEATROS COLÓN OF BOGOTÁ AND BUENOS AIRES: A TALE OF TWO THEATERS». *The Latin Americanist*. 1. 50: 25–48. ISSN 1557-2021. doi:10.1111/j.1557-203x.2006.tb00043.x. Besøkt 15. oktober 2018.
2. ↑  Coleridge, Samuel Taylor (1. januar 1893). «To Mary Pridham [afterwards Mrs. Derwent Coleridge]». *The Complete Poetical Works of Samuel Taylor Coleridge: Including Poems and Versions of Poems now Published for the First Time, Vol. 1: Poems*. Oxford University Press. s. 469–469. ISBN 9780198728405. Besøkt 15. oktober 2018.
3. ↑  Nichols, John Gough (13. oktober 1855). «Letters of King Edward the sixth». *Notes and Queries*. 311. s1-XII: 284–285. ISSN 1471-6941. doi:10.1093/nq/s1-xii.311.284d. Besøkt 15. oktober 2018.
**Operafjell-ulykken** skjedde 29. august 1996 og kostet 141 mennesker livet. Dette er Norges verste flyulykke i antall omkomne.

Et russisk jetfly av typen Tupolev 154M, kjennetegn RA-85621 fra Vnukovo Airlines i Moskva styrtet i Operafjellet på Svalbard 14 km øst for flyplassen under innflyving for landing mot vest på Svalbard lufthavn, Longyear. Flyet kom fra Vnukovo-flyplassen utenfor Moskva og hadde 130 passasjerer, russiske og ukrainske gruvearbeidere med familiemedlemmer og elleve besetning. Alle 141 om bord mistet livet. De omkomne ble bragt til Tromsø for identifisering. Etter minnestund i Tromsøhallen ble kistene ført til de respektive hjemsteder i Ukraina og Russland.

Ulykkesårsak
------------

Ulykken var en «kontrollert flygning inn i terreng», dvs. at det ikke var noe teknisk galt med flyet og at pilotene hadde full styring. Flyet kolliderte med fjellet på grunn av feilnavigering. 
Havarikommisjonen kom frem til 18 vesentlige faktorer og fravik fra prosedyrer som ble identifisert som ulykkesårsaker.

Eksterne lenker
---------------

* Havarikommisjonens rapport (Archive)
* Rapport fra Aviation Safety Net (engelsk)
**Opera til folket** (tidligere **Oslo Operafestival**) er en organisasjon som står bak et årlig festivalarrangement i Oslo. Festivalen Oslo Operafestival ble i 2006 arrangert første gang av organisasjonen Kulturentusiastene, med utspring rundt Operaballet i Oslo. Den har siden 2011 har vært arrangert av  foreningen Oslo Operafestival. Festivalen tilbyr opera under slagordet «opera til folket».

Ved å vise at opera kan fremføres på andre steder og i andre rammer enn det som vanligvis forbindes med opera, ønsker arrangørene å bidra til å «ufarliggjøre» musikkgenren, og gi folk spennende operaopplevelser i både kjente og ukjente omgivelser. Oppsetningene er derfor flere ulike steder i byen, også steder man vanligvis ikke forbinder med opera.

Videre tar festivalen sikte på å gi yngre, profesjonelle utøvere under etablering en mulighet til å vise seg fram, få inspirasjon og kunstnerisk vekst sammen med etablerte kunstnere.

Referanser
----------

1. ↑  Ballade 2007 Arkivert 31. august 2011 hos Wayback Machine. Besøkt 26. oktober 2012
2. ↑  Enhetsregisteret Besøkt 26. oktober 2012

Eksterne lenker
---------------

* Operafestivalens hjemmeside
***Operaelskeren*** er en roman fra 1966 av den danske forfatteren Klaus Rifbjerg.

*Operaelskeren* er en satirisk samtidsroman, der Rifbjerg utleverer hulheten og selvbedraget hos en mann av det høyere borgerskap. Hele teksten er komponert som hovedpersonens dagboksopptegnelser i tidsrommet februar til april, en dagbok som det har blitt tvingende nødvendig for han å skrive. Dagboka gir gjennom tilbakeblikk en oversikt over hans liv fra barndommen av og fram til nåtida, med vekt på det siste årets begivenheter. Det er også en ironisk roman, idet hovedpersonen framstiller seg selv på en åpenbart fordreid måte, slik at leseren mellom linjene må skape seg et inntrykk av personen.

Helmer Franck er professor i matematikk ved universitetet i København, og har dertil en del innbringende verv i nærings- og organisasjonsliv. Han er gift med legedatteren Ellen; de har to barn i skolealder. Franck er en mann som vet å nyte livets goder på solsida av samfunnet; særlig har han en forkjærlighet for gode viner, utsøkte middager og sigarer. I noen grad er han politisk aktiv på den konservative siden. Han lever et velordna liv der rasjonalitet og kontroll råder. Han omtaler Ellen som sin beste venn og støtte. Hen elsker henne og hun elsker han og gir han gjennom sitt fornuftige og kontrollerte vesen den støtten han trenger.

Det som har skjedd, er at han under en konferanse i Oslo har innledet et forhold til operasangerinnen Mira Hjelm. I begynnelsen en stormende forelskelse og svimlende utvidet livsfølelse, samtidig som han tror at han uten vanskelighet skal kunne få Ellen til å forstå og godta det som er skjedd. De er begge frigjorte og fornuftige mennesker som aksepterer hverandres valg.

Det viser seg å bli umulig for han å fortelle Ellen om forholdet, og det blir til slutt hun som må spørre han like ut om det er en annen. Ellen lar seg overtale til å tillate at han treffer Mira igjen for å finne ut av følelsene sine. Etter hvert makter han verken å snakke åpent med Mira eller Ellen, og han begynner å arrangere møter med Mira i hemmelighet. 

Til slutt blir det åpenbart at han er ute av stand til å få kontakt med både sine egne, Miras og Ellens følelser. Alle tre lider, og dagboka avspeiler en nedadgående moralsk kurve hos hovedpersonen, akkompagnert av et stadig stigende alkoholforbruk. Til slutt er alt borgerlig-liberalt ferniss borte, og han står tilbake som en avstumpet kyniker.

Teksten er et eksempel på høyt oppdrevet språkkunst med en overgiven humor som imidlertid blir mer og mer svart. 

Portaler: Litteratur | Danmark
**Zohair Youssif Akache** alias **Captain Martyr Mahmud** (født 1954 i Beirut i Libanon, død 18. oktober 1977 i Mogadishu i Somalia) var en palestinsk terrorist. Han var leder for terrorgruppen *Martyr Halimeh* som stod bak kapringen av Landshut i 1977. Under bortføringen viste han seg som en brutal og uforutsigbar gisseltager, og var fryktet for sine koleriske raseriutbrudd, som ofte endte med vold, ydmykelser og drapstrusler. Den 17. oktober 1977 drepte han kapteinen, Jürgen Schumann. Dagen etter ble han skutt og drept av den tyske antiterrorstyrken GSG9.

Akache var utdannet flymekaniker og hadde allerede året før kapringen drept tre personer i London, bl.a. den tidligere statsministeren i Nord-Jemen.

Referanser
----------

1. ↑  Aftenposten - Dramatisk flykapring blir TV-film (23.12.2007 - Side: 10) «Flykaprernes leder Zohair Akache var totalt ustabil, nektet å løslate kvinner, barn og syke, slo og sparket passasjerer han mistenkte for å være jøder, og truet med å skyte dem.»
Maleriet framstiller Demosthenes som øver på talekunsten, maleri av Jean Lecomte du Noüy (1870).
**Attiske oratorene** henviser til ti oratorer (offentlige talere) fra Attika og Athen som ble betraktet som de beste logografer i den antikke tidsalder, 400- og 300-tallet f.Kr. De ble inkludert i *Den aleksandrinske kanon* som ble sammenstilt av Aristofanes fra Bysants og Aristarkhos fra Samothrake på 200-tallet f.Kr. Som tittelen antyder ble den sammenstilt i Alexandria i Egypt. Forskeren A.E. Douglas har argumentert for at det var først langt senere, på 100-tallet e.Kr. at kanonen fikk den form som er kjent i dag.

Den aleksandrinske kanon
------------------------

* Antifon
* Andokides
* Lysias
* Isokrates
* Isaius
* Aiskines
* Lykurgos
* Demosthenes
* Hypereides
* Dinarkos

Effektiv, inntagende og veltalende talekunst i antikkens Hellas går minst tilbake til Homer, da *Iliaden* og *Odysseen* ble ned skrevet på 800- eller 700-tallet f.Kr. I Homers epos *Iliaden* ble krigerhelten Akilles beskrevet som «en mester i ord».

Fram til 400-tallet f.Kr. var taleteknikk ikke noe som det formelt ble undervist i. Det var ikke før ved midten av århundret at den sicilianske orator Koraks av Siracusa, sammen med sin elev Tisias, begynte et formelt studium av retorikk. I 427 f.Kr. besøkte en annen greker fra Sicilia, Gorgias fra Leontinoi, Athen. Han ga en tale som etter sigende skal ha blendet sitt publikum. Gorgias' intellektuelle tilnærming til talekunst besto av nye ideer, nye uttrykksformer, og nye metoder for argumentasjon. Hans taleteknikker ble fortsatt av Isokrates, en athensk retoriker og pedagog som var virksom på 300-tallet f.Kr. Talekunst ble etter hvert et sentralt emne som ble undervist i det formaliserte greske utdannelsessystemet.

Verkene til de attiske oratorene inspirerte den senere retoriske bevegelsen attikisme, en tilnærming til taleteknikk som framhevet det enkle framfor kunstferdig og utsmykket stil.

Referanser
----------

1. ↑  Smith, R.M. (1995): «A New Look at the Canon of the Ten Attic Orators» i: *Mnemosyne* **48** (1), s. 74.
2. ↑  Douglas, A.E. (1956): «Cicero, Quintillian, and the Canon of Ten Attic Orators» i: *Mnemosyne* **9** (1), s. 40.
3. ↑  «A Speaker of Words and a Doer of Deeds: Iliad 9.437-443», *Sententiae Antiquae*
4. ↑  Homer (1980): *Iliaden*, niende sang, 437-443, i P. Østbyes oversettelse, Oslo: Aschehoug, s. 150-151: *«Derfor sendte han meg for å lære deg alt hva du trengte, / både å være en mester i ord og en mann i ditt virke.»*
5. ↑  Wisse, Jakob (2001): «Greeks, Romans, and the Rise of Atticism» i: Nagy, Gregory (red.): *Greek Literature in the Roman Period and in Late Antiquity Greek Literature*. London: Routledge, ISBN 978-0-415-93770-2, s. 65-82

Litteratur
----------

* Carawan, Edwin, red. (2007): *Oxford readings in the Attic orators*. Oxford; New York: Oxford University Press, ISBN 9780199279920

Eksterne lenker
---------------

* *Lives of the Ten Orators*
***TV 2 hjelper deg*** er et norsk forbrukerprogram som gikk på TV 2 fra 1994 til 2022. Programmet tok opp forbrukerrelaterte spørsmål, i hovedsak klager fra vanlige forbruker. Det inneholdt også diverse tester av teknisk utstyr. Programmet har en konfronterende stil og har som hensikt å hjelpe dem som ikke får det de har krav på som forbruker. Dette gjelder overfor banker, butikker, postordrefirma, forsikringsselskaper og offentlige myndigheter.

Programmet ble produsert av produksjonsselskapet Mastiff.

Spin-off
--------

TV 2 hjelper deg junior er et forbrukerprogram for barn av barn, som hadde premiere 30. september 2021. Programmet ledes av Hjalmar Hegvik Ruud på 10 år og India Dee Roll Kvangarsnes som er 11 år.

Priser
------

I april 1996 fikk programmet gull i kategorien «fakta-programmer» på festivalen i Houston i Texas. Programmet er blitt nominert til Gullruten 2004 i klassen beste aktualitetsprogram (nyheter, sport og debatt) og Gullruten 2021 i klassen beste livsstilsprogram.

Referanser
----------

1. ↑  «Deltar i TV2s forbrukermagasin: Forbrukerrådet granskes». *Aftenposten*. 11.4.1994.
2. ↑  «Her er TV 2s høstmeny | TV 2». *kommunikasjon.ntb.no* **(norsk)**. Besøkt 2. september 2021.
3. ↑  «Gull til Juritzen». *Dagbladet*. 23. april 1996.  Bruk av `|besøksdato=` krever at `|url=` også er angitt. (hjelp)
4. ↑  «Rådebank, Farmen og Norge bak fasaden høster flest Gullruten-nominasjoner». *kampanje.no*. 16. april 2021. Besøkt 9. mai 2021.

Eksterne lenker
---------------

* (no) Offisielt nettsted Rediger på Wikidata
**TKS** (**T Kverneland & Sønner AS**) er en norsk industribedrift på Kvernaland i Time kommune i Rogaland. Selskapet har ca. 50 ansatte på Kverneland og ca. 3 ansatte på Nærbø i Hå kommune.

Historikk
---------

TKS ble grunnlagt i 1930, av Trygve Kverneland. TKS har i dag to forretningsområder; TKS AGRI Arkivert 3. februar 2020 hos Wayback Machine. og TKS LØFT Arkivert 3. februar 2020 hos Wayback Machine.. TKS AGRI leverer utfôringsløsninger for landbruk, med utstyr tilpasset fjøs med storfè og småfè og har løsninger for enkle manuelle anlegg til helautomatiske fôringsanlegg. 
TKS LØFT er leverandør av kraner og løfteutstyr for løfting i industri, landbruk, skipsindustri, fiskeoppdrett, vindturbiner og annen virksomhet. TKS er den siste produsenten av elektriske kjettingtaljer igjen i Norden. 

I 1997 ble datterselskapet TKS Heis AS opprettet. Selskapet hadde siden 1990 drevet med utvikling av en løfteplattform for bevegelseshemmede. Etter mye arbeid med å få aksept fra ulike firma og interesseorganisasjoner i Heisbransjen, fikk en til slutt typegodkjent og CE-merket produktet i samarbeid med SAQ (Statens Anleggsprovning) i Sverige. Gjennom EØS-regelverket ble da produktet automatisk tillatt i Norge også. Selskapet ble drevet som et heleid datterselskap frem til januar 2019. Da ble selskapet solgt til Aritco Group AB i Sverige. Aritco er en svensk produsent av løfteplattformer, som TKS Heis hadde samarbeidet med i helt siden starten.

Distribusjon
------------

I Norge er det Felleskjøpet Agri, Felleskjøpet Rogaland Agder og A-K Maskiner AS som forhandler TKS Agri sine produkter, mens TKS har egne forhandlere i Sverige, Finland, Danmark, Holland, Island, Japan og Færøyene. I Frankrike og Tyskland forhandles TKS sine produkter gjennom. 
TKS er sammen med Orkel AS, Duun Industrier AS, Nøsted/Igland AS, Serigstad Agri AS, Moi AS, Kverneland Group ASA, Reime & Co og Lid Jarnindustri AS, medlemmer av Redskapsfabrikkenes Landslag (RL), som er en interesseorganisasjon for norskeide redskapsprodusenter for jord og- skogbruksnæringen i Norge.
Jingbo-katedralen
**Marie syv smerter-katedralen i Jiangbei** (forenklet kinesisk: 江北岸圣母七苦主教座堂; pinyin: **Jiangbei an shengmu qiku zhujiao zuotang**, kort forenklet kinesisk: 江北天主教堂; pinyin: **Jiangbei tianzhu jiaotang**), som ofte bare kalles **Den katolske kirke i Ningbo**, er den katolske domkirke i byen Ningbo i provinsen Zhejiang i Folkerepublikken Kina. Den ligger i distriktet Jiangbei i Ningbo.

Bispestolen har stått vakant siden 1967.

Kirken ble først bygd i 1713 under Qing-dynastiet, og ombygd flere ganger. I 1872 ble den ombygd til nygotisk stil, og tårnet ble tilføyd i 1890.

Under den kinesiske republikks tidlige tid ble kirken brukt som hemmelig møtested for noen medlemmer det kinesiske kommunistiske parti. Kirkens betydning for maoismens regionale historie reddet den fra ødeleggelse under kulturrevolusjonen, selv om den i lang tid var utilgjeningelig for gudstjenester. Dens historiske status for kommunistpartiet har også beskyttet den mot angrep og tiltak som våren og sommeren 2014 ble foretatt mot minst 200 protestantiske og katolske kirker i Zhejiang.

Den ble i 2006 tilføyd på Folkerepublikken Kinas liste over kulturminner.

Kirken ble sterkt brannherjet i juli 2014; interiøret og taket ble fullstendig brannskadet.

Galleri
-------

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |
| --- |
| 
 |
| 
  |

|  |
| --- |
| 
 |
| 
  |

|  |
| --- |
| 
 |
| 
  |

|  |
| --- |
| 
 |
| 
  |

|  |
| --- |
| 
 |
| 
  |

|  |
| --- |
| 
 |
| 
  |

|  |
| --- |
| 
 |
| 
  |

 |

Referanser
----------

1. ↑  Wenzhou, more crosses-torn down. Ningbo Cathedral burned, AsiaNews 29. juli 2014, Besøkt 29. juli 2014
2. ↑  Historisk katedral ødelagt i brann i Kina. NTB-artikkel gjengitt hos abcnyheter.no Arkivert 30. juli 2014 hos Wayback Machine. Besøkt 29. juli 2014
3. ↑  China's Ningbo cathedral destroyed by fire, Ucanews.com 28. juli 2014, Besøkt 29. juli 2014

Eksterne lenker
---------------

* Informasjon fra byprefekturet Ningo[*død lenke*]
* Giga-Catholic Information: Cathedrals China
* Diocese of Ningbo
**Attia Hamouda** (født 1914 i Kairo, død 1992) var en egyptisk vektløfter som deltok i de olympiske leker 1948 i London.

Hamouda vant en olympisk sølvmedalje i vektløfting under Sommer-OL 1948 i London. Han kom på andreplass i den tredje letteste vektklassen, lettvekt opp til 67,5 kg. Det var totalt seks vektklasser, en mer enn under de fire foregående olympiske vektløftingskonkurransene i Antwerpen, Paris, Los Angeles og Berlin. Vektløftkonkurransen besto av tre ulike løft, press, rykk og støt. Hamoda løftet sammenlagt 360,0 kilo, samme resultat som gullvinneren og landsmannen Ibrahim Shams og tjue kilo mer enn James Halliday fra Storbritannia som fikk bronse.

OL-medaljer
-----------

* 1948 Storbritannias flagg London - Sølv Sølv i vektløfting, lettvekt

Referanser
----------

1. ↑   sports-reference.com, oppført som Attia Mohammed, Sports-Reference.com olympisk utøver-ID mo/attia-mohammed-1, besøkt 9. oktober 2017[Hentet fra Wikidata]

Eksterne lenker
---------------

* (en) Attia Hamouda – Olympics.com Rediger på Wikidata

* (en) Attia Hamouda – Olympic.org Rediger på Wikidata

* (en) Attia Hamouda – Olympedia Rediger på Wikidata

* (en) Attia Hamouda – Sports-Reference (OL-resultater – arkivert) Rediger på Wikidata
**Gibson J-200** eller **Super Jumbo 200** er den opprinnelige *jumbo* stålstrengsgitaren, og forløperen til andre produsenters jumbogitarer. Gibson utviklet modellen på 1930-tallet for å lage en enda bedre konsertgitar, med enda bedre projeksjon, enn dreadnought. J-200 kom i produksjon i 1938.

Gitaren har en både distinkt og full lyd, med velbalansert bass, mallomtone og diskant. Den har stor projeksjon samtidig som den er presis, og egner seg til både fingerspill og *strumming*.

Historie
--------

Opprinnelig laget Gibson jumbogitaren Gibson Advanced Jumbo, som bare etter et år var videreutviklet og ble erstattet av J-200. Målet var å ta en større markedsandel fra Martin, som i sin tid utviklet dreadnought-modellen og hadde store markedsandeler. Den ble lansert som Gibsons akustiske toppmodell under navnet *Super Jumbo*, som ble endret i 1939 til *Super Jumbo 200*. I 1955 forenkles navnet til J-200, og varianten *SJ-200* benyttes bare på spesialutgivelser. Gitaren er en klassiker, og ettertraktet av gitarister den dag i dag.

Variasjoner
-----------

J-200 er i dag tilgjengelig i tre versjoner; *Custom*. *Standard* og *Studio*. Custom er toppmodellen med sarg og bunn av rosentre, og lokk (*soundboard*) av sitkagran. Standard har sarg og bunn av lønn, og lokk av sitkagran. Den tredje varianten er *Studio*, en rimeligere og noe enklere variant med en sprøere tone.

Artister
--------

Gibson J-200 har siden den ble lansert vært en ettertraktet gitar, og blant notable artister nevnes blant andre :

* Bob Dylan
* Jimmy Page
* Emmylou Harris
* George Harrison
* Rolling Stones
* Kid Rock
* Sheryl Crow
* Elvis Presley
* Pete Townshend
* U2
* Coldplay

Referanser
----------

1. 1 2  «Gibson J-200; Exploring th Legend». *guitarguitar.co.uk*. Arkivert fra originalen 8. desember 2015. Besøkt 28. november 2015.
2. ↑  «Review: Gibson J-200 Standard Acoustic Guitar». *dawsons.co.uk*. Arkivert fra originalen 8. desember 2015. Besøkt 28. november 2015.
3. ↑  «20 Essential Facts About the Gibson J-200». *gibson.com*. Arkivert fra originalen Bruk av `|arkiv_url=` krever at `|arkivdato=` også er angitt (hjelp). Besøkt 28. november 2015.  «Arkivert kopi». Archived from the original on 8. desember 2015. Besøkt 28. november 2015. CS1-vedlikehold: Uheldig URL (link)

Eksterne lenker
---------------

* gibson.com
**Realfilm** er all film som ikke er animasjonsfilm. Realfilm er vanligvis tatt opp i normal hastighet med tradisjonell filmteknikk og viser bevegelige bilder av levende skuespillere og virkeligheten slik den utspiller seg under filmopptaket. 

Realfilm kalles ofte *live-action* på engelsk. Begrepet *Live action* brukes ofte for å beskrive en film når den er basert på en tegneserie eller en animasjonsfilm.

Realfilm og animasjon
---------------------

Spesialeffekter i film og lek med realfilmen begynte svært tidlig i filmhistorien. Den gang var den fotografiske teknikken som kunne lage «levende bilder», og de visuelle effektene ofte like viktige som selve innholdet og historien i filmene. Et kjent eksempel er Georges Méliès' kortfilm *Reisen til månen* (*Le Voyage dans la lune*) fra 1902 der Jules Vernes fantastiske historie delvis gjengis som animasjon.

I 1915 utviklet animasjonsfilmpioneren Max Fleischer rotoskopet for å kunne tegne av realfilm med virkelige skuespillere og gjenstander bilde for bilde og dermed lage mer virkelighetstro bevegelser i en tegnefilm. Apparatet og teknikken ble blant annet brukt for å tegne Snøhvit-figuren i Walt Disneys tegnefilm Snehvit og de syv dverger fra 1937.

Flere filmer inneholder scener der realfilm er blandet med animasjonsfilm slik at levende skuespillere kan samhandle med animerte figurer. Dette gjelder for eksempel Disneys *Mary Poppins* fra 1963 og *Hvem lurte Roger Rabbit?* fra 1988. I enda flere spillefilmer er realfilm blitt kombinert med animasjon av tredimensjonale objekter i stop-motion-teknikk. Denne teknikken kan brukes for å skape liv i fantasivesener og monstre eller for å oppnå andre spesialeffekter. Klassiske eksempler er *King Kong* fra 1933 der scener med kjempegorillaen er utført som dokkefilm og klippes inn mellom realfilm-opptakene ellers i filmen, og eventyrfilmen *The 7th Voyage of Sinbad* fra 1958 der virkelige skuespillerne tilsynelatende slåss mot en rekke monstre i en teknikk som ble markedsført som *dynamation*.

Også dukkefilmer, som Jim Hensons The Dark Crystal fra 1982 eller Team America: World Police fra 2004, kan lages som realfilm, som et alternativ til dukkefilmer som baserer seg på stop motion.

Fra 1990-årene har dataanimasjon (CGI) stadig oftere inngått sammen med realfilm i vanlige spillefilmer. En av de tidlige filmene med denne teknikken var actioneventyret *Jurassic Park* fra 1993 der «levende» dinosaurer løper gjennom landskapet med virkelige skuespillere. En variant av CGI er motion capture-teknikken, på engelsk også kalt *motion tracking* eller forkortet *mocap*, der bevegelsene hos en virkelig person blir registrert digitalt for deretter å bli overført til en dataskapt figur som dermed får livaktige bevegelser. Teknikken brukes både i videospill og i filmer, for eksempel i filmene om Ringenes Herre der en levende skuespiller spilte bevegelsene til den dataskapte Gollum.

Blandingsformene med dataanimasjon og tradisjonell film blir oftest betegnet som realfilm.

Se også
-------

* Animasjonsfilm
**San Cristóbal-vulkanen** er med sine 1745 m den høyeste vulkanen i Nicaragua. Den ligger i departementet Chinandega i landets nordvestlige hjørne, hvor den danner en mektig kulisse for byene Chichigalpa og Chinandega, som begge ligger bare ca 15 km unna. Vulkanen er også blant Nicaraguas mest aktive, med hyppige, men til gjengjeld som regel relativt milde utbrudd.

Ved det hittil siste utbruddet, i september 2012, oppsto det en askesky som strakte seg flere kilometer opp i atmosfæren. Flere tusen mennesker måtte evakueres, og luftrommet ble stengt for flytrafikk.

San Cristóbal gir også navn til en vulkangruppe som omfatter ytterligere 4 vulkaner i umiddelbar nærhet av hovedvulkanen. Innenfor en omkrets av ca 4 km ligger El Chonco, Moyotepe og Casitas, mens La Pelona ligger som en østlig utløper. I 1998 ble en landsby begravd i en ras-katastrofe utløst av Casitas.

Vulkanen er også en del av Cordillera Los Maribios, en 60 km lang, mer eller mindre sammenhengende rekke av vulkaner som går parallelt med Nicaraguas Stillehavskyst. Den strekker seg fra San Cristóbal i nordvest til Momotombo ved Managuasjøen i sørøst.

Karakteristika
--------------

San Cristóbal er den yngste vulkanen i vulkangruppen av samme navn. Den er en tilnærmet symmetrisk stratovulkan med en utpreget konisk form. Kraterets størrelse er ca. 500 x 600 m. Vulkanen var på et tidspunkt dekket av tropisk skog, men de store mengdene av gass og røyk den kontinuerlig slynger ut har tatt livet av mye av vegetasjonen.

Oversikt over kjente utbrudd
----------------------------

* 1685: Utbrudd av en viss styrke, tilstrekkelig til å bli nedtegnet i historiske beretninger.
* 1919 (aug): Kraftig støy, ledsaget av lette skjelv som kunne kjennes i omliggende områder.
* 1971 (mai): Kraftige smell og eksplosjoner.
* 1976 (mar): En høy, sammenhengende søyle av røyk, flere lette skjelv, og gjentatte eksplosjoner hvert tredje minutt.
* 1986 (des): Markert utstøting av gasser.
* 1987 (jan): Store mengder gass ble slynget ut.
* 1997 (mai): En ny eruptiv periode ble innledet – gasser, aske og sand ble slynget ut, og lette skjelv utløst.
* 1999 (des): Gass, aske og sand ble slynget ut.
* 2001 (mai, aug): Fornyet aktivitet.
* 2006 (apr): Moderat freatisk utbrudd.
* 2008 (jul): Buldring, med en serie mindre eksplosjoner og gassutstøtninger.
* 2009 (sep): Eksplosjon og moderate utslipp av aske.
* 2012, 8. september: Tre store eksplosjoner, sky av gass, aske og sand opp til 5000 meters høyde.

Utbruddet startet 3 dager i etterkant av jordskjelvet i nabolandet Costa Rica.

Referanser
----------

1. ↑  3000 evakuert etter vulkanutbrudd i Nicaragua *Aftenposten*, 09.09.2012.

|  |  |
| --- | --- |
| Oppslagsverk/autoritetsdata | Encyclopædia Britannica **·** GeoNames
 |
**Anne Elisabeth Ljunggren** (født Storm-Mathisen 13. september 1943, død 29. april 2010) var en norsk fysioterapeut. Hun var professor i fysioterapivitenskap ved Institutt for samfunnsmedisinske fag, Universitetet i Bergen.

Ljunggren utdannet seg som fysioterapeut ved Oslo Ortopediske Institutt, der hun avla avgangseksamen i 1964. Hun tok deretter pedagogisk utdannelse i Stockholm. I 1977 avla hun dr.philos.-graden ved Universitetet i Oslo, der hun var tilknyttet Anatomisk institutt. Ljunggren var den første fysioterapeut som avla doktorgrad i Norge.

Ljunggren arbeidet ved en rekke sykehus i Skandinavia og var tilknyttet Ullevål universitetssykehus. Fra 1995 var hun professor ved Universitetet i Bergen, der hun har ledet etableringen av fysioterapi som forskningsfelt. I tillegg til igangsettelsen av et mastergradsstudium i fysioterapi bidro hun også til opprettelsen av doktorgradsutdanning i faget. Som forsker er hun særlig kjent for sine bidrag til utvikling av metoder for smertevurdering og kroppsundersøkelser.

Ljunggren ble i 2009 utnevnt til ridder av 1. klasse av St. Olavs Orden «for hennes samfunnsinnsats innen helse».

Referanser
----------

1. ↑  *Aftenposten*, 21. mai 2010, s. 16.
2. ↑  Utnevnelser til St. Olavs Orden, kongehuset.no.

Eksterne lenker
---------------

* Anne Elisabeth Ljunggren, presentasjon fra Universitetet i Bergen.
* Utnevnt til ridder, *På Høyden – Nettavis for Universitetet i Bergen*, 12. oktober 2009.

|  |  |
| --- | --- |
| Oppslagsverk/autoritetsdata | Prabook **·** BIBSYS **·** VIAF
 |
**Realkonkurrens** er i norsk strafferett når flere forbrytelser eller forseelser blir pådømt i én straffesak. *Likeartet realkonkurrens* foreligger når det er flere straffbare handlinger av samme slag som blir pådømt, slik som en rekke innbrudd. *Ulikeartet realkonkurrens* foreligger når de ulike handlingen er av ulikt slag, slik som tyveri, legemsfornærmelse og brudd på vegtrafikkloven.

Ved realkonkurrens skal gjerningsmannen få utmålt én straff, og denne må være høyere enn det høyeste lavmål for straff som gjelder for noen av straffebudene som kommer til anvendelse, men ikke høyere enn det dobbelte av den maksimalstraff som det strengeste straffebudet gir.

I visse sammenhenger vil flere straffbare handlinger nært knyttet til hverandre bli ansett som én sammenhengende forbrytelse (og dermed ikke flere forbrytelser i realkonkurrens). Dette bestemmes blant annet ut ifra hvordan det straffebud som skal anvendes er utformet. Selv om en tyv tar flere gjenstander er det kun snakk om ett tyveri, eller selv om en person påfører en annen flere slag, er det likevel bare snakk om én legemsfornærmelse. Også når det er lengre tid mellom handlingene kan det være aktuelt å se på dem som en *fortsatt forbrytelse*, slik som ved varig omsorgssvikt, underslag over tid, regelmessig seksuell omgang med mindreårig e.l.

Spørsmålet om flere handlinger skal klassifiseres som handlinger i realkonkurrens eller *fortsatt forbrytelse* har blant annet betydning for straffeutmålingen, valg av straffebud og frist for foreldelse. Realkonkurrens vil ofte føre til strengere straffeutmåling, men det kan på den annen side være at fortsatt forbrytelse medfører at forholdet totalt sett kommer under et strengere straffebud (f.eks. tyveri istedenfor naskeri). Foreldelsesfristen for forbrytelser løper fra dagen det straffbare forhold er opphørt, og dermed vil de tidligste handlinger tidligere bli foreldet ved realkonkurrens enn ved fortsatt forbrytelse. I tillegg vil handlinger som inngår i en fortsatt forbrytelse i sin helhet kunne pådømmes i Norge selv om noen av handlingene er utført utenfor norsk strafferetts virkekrets.

Spørsmålet har videre betydning for utformingen av tiltalen. Ved realkonkurrens må hver enkelt handling spesifiseres og individualiseres, og det er kun de tiltalte handlinger som vil bli rettskraftig pådømt. Ved en fortsatt forbrytelse vil alle handlinger innenfor forbrytelsen anses rettkraftig avgjort ved dom.

Referanser
----------

1. 1 2  Johs. Andenæs (2004). *Alminnelig strafferett* (5 utg.). Universitetsforlaget. ISBN 978-82-15-00395-5.
2. ↑  Straffeloven § 62
3. ↑  Straffeloven § 68